lv lv lv fr sv lv eo lv ru lv lt et en en lv lv lv lv lv lv en it en lv lv en en fr fr lv lv en en en en lv lv en lv en it la lv lv fr de lv en en en lv lv lv it it lv en es ca lv ca de lv en de lv lv lv lv en en en fi vi tr eo en en lv lv lv eo fr lv lv lv lv lv es es lv lv lv lt lv eo lv lv lv sv lv lv en en en lv lv cs de en lv et en lv en en lv de et en en et en en fr en en id en en lv en en it lt lv eo lv lv lv fr lv lv lv lv lv es es lv en es lv lv it en lt en en lv sv lv eo en lv en et ru lt lv lv
Pārstāvētās preču zīmes - Liviko
Uzņēmums “Liviko” Igaunijas, Latvijas un Lietuvas tirgū nāk klajā ar jaunu produktu – rumu Bacardí Spiced, kura izgatavošanā izmantotas dabīgās garšvielas.
Pārstāvētās preču zīmes Baltijas valstīs
Daudzi no pasaules labāko dzērienu ražotājiem ir uzticējuši mums savu dzērienu tirdzniecības un pārstāvības tiesības Baltijas valstīs. Ar lepnumu iepazīstinām jūs ar mūsu labi pārvaldīto zīmolu portfeli: Bacardi, Martini, Bombay, Jack Daniel’s, Finlandia Vodka, Remy Martin, Cointreau, Botanist, Metaxa, St.Remy, Grey Goose, Whyte & Mackay, Baron Otard, Unicognac, Fentimans un daudzi citi.
Lai atbalstītu Baltijas valstu vīna kultūru, esam izveidojuši zīmolu Nautimus, kura paspārnē apvienoti “Liviko” vīnziņu ieteiktie vīni. Nautimus tiek augstu vērtēts vīna cienītāju vidē, tā rekomendācijas ir uzticības vērtas.
Mūsu profesionālās komandas Igaunijā, Latvijā un Lietuvā pārzina visu trīs valstu tirgu un vēlmes, un spēj rast iespēju izcelt ikvienu zīmolu.
Auglīgā sadarbība starp Bacardi grupu un “Liviko” Igaunijā un Latvijā aizsākās 2010. gadā. Elastīgā partnerība un savstarpējā uzticēšanās bija iemesls pēc trīs gadu sadarbības pieņemt lēmumu par to, ka “Liviko” turpmāk pārstāvēs visā pasaulē pazīstamo dzērienu zīmolu arī Lietuvā. Bacardi Limited ir ģimenes uzņēmums ar vairāk nekā 150 gadus senu vēsturi. Tas ir kļuvis par pasaulē lielāko alkoholisko dzērienu privātuzņēmumu. Bacardi grupā ietilpst vairāk nekā 200 prečzīmes, kas pārstāvētas gandrīz visās dzērienu kategorijās. Ievērojama daļa no šiem dzērieniem ir pasaulslaveni.
Bacardi, Martini, Bombay, Grey Goose, Patron, Dewar’s, Otard, Aberfeldy, Aultmore, Benedictine, Breezer, Pyrat, St-Germain.
Franču konjaka un brendija ražotājs Rémy Cointreau “Liviko” par savu oficiālo pārstāvi un importētāju Baltijas valstīs izvēlējās 2018. gadā. Koncernam Rémy Cointreau pieder pasaules klases Super Premium klases prečzīmes, kuru produkcijas ražošanā tiek izmantotas tikai vislabākās dabīgās izejvielas. Vīnogas tiek ievāktas vai nu senajos Konjakas provinces vīna dārzos, vai arī Grieķijā, Samosas salā, kur ogas nogatavina turienes dāsnās saules stari. Kvalitatīvās cukurniedres tiek audzētas Oksfordas plantācijās Barbadosā. Franču ģimenes uzņēmuma Rémy Cointreau darbība aizsākās 1724. gadā, un zīmolu portfeļa papildināšana noris jau trīs gadsimtus.
Louis XIII, Remy Martin, Cointreau, Metaxa, The Botanist, Bruichladdich, Mount Gay Rum, St.Remy.
Ģimenes uzņēmumu Brown-Forman 1870. gadā nodibināja Džordžs Garvins Brauns (George Garvin Brown). Mūslaikos Džordžs Garvins Brauns IV, dibinātāja pēctecis, darbojas kā valdes priekšsēdētājs, ģimenes biznesā pārstāvot nu jau piekto Braunu ģimenes paaudzi. Brown-Forman ir viens no lielākajiem stiprā alkohola un vīna uzņēmumiem Amerikas Savienotajās Valstīs, kā arī viens no desmit lielākajiem alkohola ražotājiem pasaulē. Uzņēmuma filiāles un produkti ir pieejami visā pasaulē.
Brown-Forman vīna un stipro alkoholisko dzērienu klāstā ir vairāk nekā 25 prečzīmes. Viņu portfelī citu starpā ietilpst arī Tenesī viskijs Jack Daniel’s, kvalitatīvais degvīns Finlandia, skotu viena iesala (single malt) viskiji GlendRonach, Benriach un GlenGlassaugh. No liķieriem ir pārstāvēts ekskluzīvais Chambord no Francijas.
Jack Daniel´s, Benriach, GlenDronach, Glenglassaugh, Finlandia Vodka
“Liviko” radītais Nautimus zīmols ir kļuvis par nozīmīgu orientieri vīna pasaulē. Nautimus marķējums norāda uz “Liviko” vīnziņu izvēlētu vīnu ar labu cenas un kvalitātes attiecību.
Nautimus mājaslapā atradīsiet ieteikumus visiem “Liviko” vīna klāsta produktiem, kā arī vīniem ar Nautimus marķējumu, kurus izvēlējušies Igaunijas atzītākie someljē, lai izceltu vīnus ar vislabāko cenas un kvalitātes attiecību visās kvalitātes un cenu kategorijās. Lai izvēlēties vīnu būtu vienkāršāk un ērtāk, katrai Nautimus marķējuma krāsai atbilst vīns ar konkrētām garšas īpašībām. Nautimus marķējumu var atrast arī uz vīniem ar BIO un ORGANIC sertifikātiem.
Vīnkopju Žado (Jadot) dzimta zināma jau kopš 1826. gada, kad ģimenei piederēja Beaune Premier Cru klases vīna dārzs Clos des Ursules. Vairākus gadu desmitus vēlāk, 1859. gadā Luijs Anrī Deniss Žado (Louis Henry Denis Jadot) uzbūvēja vīna pagrabu un uzsāka vīna darīšanu un tirdzniecību. Mūsdienās Maison Louis Jadot ir viens no nozīmīgākajiem Burgundijas vīna tirgotājiem, ar vīna dārziem 270 hektāru platībā dažādos Burgundijas vīna apgabalos, Luijs Žado audzē vīnogas arī Amerikas Savienotajās Valstīs Oregonas štatā. Luija Žado uzņēmums arī pats ražo vīna mucas Burgundijas mucu ražotnē Cadus.
CANTI vīni tiek radīti no vīnogām, kas ievāktas no rūpīgi koptiem un atlasītiem vīnogulājiem, no dažādiem CANTI īpašumā esošiem vīna dārziem, kas atrodas gan Pjemontā, gan citos vīndarīšanas reģionos, no uzticamiem vīna dārziem.
Canti pasaule ir stila, tradīciju un dzīvesprieka pasaule. Katra Canti vīna pudele cenšas izkopt Itālijas nozīmīgakās vērtības: dziļu aizraušanos ar labu ēdienu un vīnu, piederības sajūtu un pievilcību skaistām lietām.
Mūsdienās Canti ir viens no lielākajiem vīna ražotājiem Itālijā, kas ražo augstas kvalitātes vīnus un dzirkstošos vīnus.
1858. gadā Itālijas karalis Viktors Emanuēls II (Vittorio Emanuele II) kā dāvanu savai mīļākajai, grāfienei Rozai Verčelānai (Rosa Vercellana) nopirka muižu. 1866. gadā karalis papildus muižai nopirka arī pirmo vīna dārzu Barolo ciema tuvumā. No tā ražas sāka darīt vīnu ar nosaukumu Tenimenti di Barolo jeb Fontanafredda. 1878. gadā muižu mantoja karaļa Viktora Emanuēla II un Rozas Verčelānas dēls, Emanuēls Alberto di Mirafiori (Emanuele Alberto di Mirafiori). Grāfs piepirka vēl 300 hektārus zemes, un Fontanafredda vīna bizness strauji paplašinājās. Diemžēl uzņēmuma darbība pārtrūka 20. gadsimtā Lielās depresijas laikā, un 1931. gadā šo grūtībās nonākušo īpašumu iegādājās Itālijas vecākā banka Monte dei Paschi di Siena. Par tā īpašnieku 2008. gadā kļuva vizionārs un biznesmenis no Pjemontas (Piemonte) – Oskars Farineti (Oscar Farinetti), kura vadībā vīna darīšanas bizness ieguva jaunu elpu. 2017. gadā Fontanafredda saņēma ievērojamu atzinību no vīnu žurnāla “Wine Enthusiast”, kas tai piešķīra godpilno titulu “Gada Eiropas vīna darītava”.
Murviedro vēstures aizsākumi rodami 1893. gadā, kad Šveices mucinieks Šarls Šenks (Charles Schenk) nomainīja profesiju un kļuva par vīnu tirgotāju. Viņa dēls Arnolds nodibināja vienu no pirmajiem starptautiskajiem vīna uzņēmumiem, pērkot un ierīkojot vīna pagrabus dažādās valstīs: Šveicē, Francijā, Itālijā un Spānijā. Šenku ģimenei piederošajam uzņēmumam Schenk Holding Group šobrīd pieder 44 vīna darītavas. Viena no tām ir Bodegas Murviedro, kas dibināta 1927. gadā Penedesas provincē Spānijā ar sākotnējo nosaukumu Schenk España. Dažus gadus vēlāk vīna darītava paplašinājās līdz Valensijas un Utjelas-Rekēnas provincēm, koncentrējoties uz vietējo vīnu eksportu pasaulē. 2002. gadā vīna darītava tika modernizēta un pārdēvēta par Bodegas Murviedro.
Marqués de Càceres ir moderna vīna darītava, kuru 1970. gadā izveidoja vīna tirgotājs Enrike (Henrijs) Forners (Enrike (Henri) Forner) kopā ar savu labu draugu, enologu Emīlu Peino (Emile Peynaud) no Bordo. Forneru ģimene, bēgot no Spānijas pilsoņu kara, emigrēja uz Franciju. Kopā ar brāli Elizeju (Elysée) viņi strādāja plaši pazīstamajā Bordo Grand Cru klases vīna darītavā Chateau Camensac Bordo. Atgriežoties dzimtenē, viņš 1970. gadā iegādājās vīna darītavu Rioja. Mūsdienās Marqués de Càceres vīna darītavu vada Enrikes meita Kristīne, kuru konsultē Emīla Peino students Mišels Rolāns (Michel Rolland). Vīns tiek gatavots franču Bordo stilā no Rjoa tipiskajām tumšo vīnogu šķirnēm.
Hardys vīna darītavas vēsturi aizsāka Anglijā, Devonā dzimušais Tomass Hārdijs (Thomas Hardy), kas 1850. gadā ieradās Austrālijā laimes meklējumos. Kabatā viņam bija 30 mārciņas, un viņš sāka strādāt Reinela (Reynella) fermā. Trīs gadus vēlāk Tomass Hārdijs iegādājās nelielu zemes stūrīti Torensas upes krastā netālu no Adelaidas un izveidoja tur vīna darītavu Hardys Wines.
1887. gadā Tomass Hārdijs iesaistīja ģimenes biznesā savus dēlus un pārdēvēja uzņēmumu par Thomas Hardy & Sons. Uz to brīdi ģimenei piederēja arī vairāki īpašumi citos Austrālijas vīna reģionos. Gadsimtu mijā Thomas Hardy & Sons ģimenes uzņēmums bija kļuvis par lielāko vīna darītavu Austrālijas dienvidos. Vairāk nekā 160 gadus pēc Hardys Wines dibināšanas pasaulslaveno vīna darītavu vada jau piektā tās paaudze – Viljams “Bils” Hārdijs turpina ģimenes tradīcijas, apvienojot tās ar mūsdienu vīna pasaules tendencēm.
+372 667 8000, +372 667 8002
Darbs un karjera “Liviko”
“Liviko” laba biznesa prakse
© AS Liviko. Visas tiesības aizsargātas. Uzmanību! Tas ir alkohols. Alkohols var kaitēt jūsu veselībai.
Darbs un karjera “Liviko”
“Liviko” laba biznesa prakse
Eesti English Pycckий Latviešu Lietuvos
You must be of legal drinking age to enter this site
Kinnitan, et olen täisealine
ПoдTBepждaю, чTo яBляюcb coBepшeHHoлeTHиM(eй).
Patvirtinu, kad man yra 20 metų.
Apstiprinu, ka esmu pilngadīga persona
I agree Nõustun CorлaceH Sutinku Piekrītu